Kërkesat e Tienanmenit aktuale edhe sot
Megjithë heshtjen e qeverisë, në Kinë kërkohet hetimi i shtypjes së përgjakshme të protestave në sheshin Tienanmen të Pekinit, në vitin 1989
Kanë kaluar 25 vjet që kur Kina shtypi me dhunë demonstratat pro-demokracisë në sheshin Tiananmen. Udhëheqja e Kinës ka marrë masa të forta për të mos lejuar diskutimin e ngjarjeve të vitit 1989, pra protestat masive që u zhvilluan atë pranverë në Pekin dhe në qytete të tjera të Kinës si dhe shtypja e përgjakshme e tyre. Por megjithë masat shtypëse, kërkesat e studentëve dhe qytetarëve që mbushën rrugët ato ditë, nuk kanë marrë fund. Në pranverën e vitit 1989, kërkesat për ndryshime u përhapën nga sheshi Tiananmen në rrugët e Pekinit dhe në mbarë vendin. Fang Zheng ishte një atlet premtues në Univeristetin e Pekinit. Shpresat për reforma ishin të larta, kujton ai: Por gjithçka ndryshoi atë mëngjes të 4 qershorit për vendin dhe Fang Zheng-un. Tanku e shkeli atletin e ri, duke ia prerë të dyja këmbët. thotë ai. Protestuesit kishin shtatë kërkesa, mes tyre, që zyrtarët dhe familjarët e tyre të tregonin të ardhurat dhe që ata të kishin të drejtë të protestonin në Pekin. Edhe sot, një çerek shekulli më vonë, këto dy aspirata mbeten synime të largëta. Zyrtarët kinezë thonë se i kanë hapur luftë pa kompromis korrupsionit, por thirrjet për deklarimin e pasurive të zyrtarëve kanë ndeshur rezistencë të fortë. Gazetari me përvojë nga Hong Kongu, Ching Cheong, thotë se ndërsa presidenti Xi Jinping ka filluar reformimin e ekonomisë kineze, ai ka qëndruar në heshtje përsa i përket dëshirave bazë të publikut kinez Protestat nuk janë të pazakonta dhe ato garantohen nga Kushtetuta kineze, për sa kohë që ato nuk bien ndesh me interesat e shtetit. Andrew Nathan, studjues i politikave në Univeritetin Columbia në New York, thotë se protestuesit në vitin 1989 kërkonin dialog me qeverinë: Qëndrimi i Kinës për Tiananmen-in është se ajo ishte një kryengritje kundër-revolucionare. ... Dhe ashtu si refuzimi i atëhershëm për të biseduar me studentët, nuk ka shenja se Pekini ka për ta ndryshuar qëndrimin e vet në të ardhmen e afërt.